Isroil armiyasi yurishi va sektordagi tinch aholi vakillarining hayoti qanday kechmoqda? Isroil mudofaa armiyasining (TsAHAL) G‘azo sektoridagi quruqlik amaliyoti boshlanganidan beri bir haftadan ortiq vaqt o‘tdi. Bu vaqt ichida aviatsiya va artilleriya hamrohligida harakatlanayotgan TsAHAL harbiy xizmatchilari sektor hududi bo‘ylab chuqur kirib bordi. Isroilning G‘azo ichkarisiga bostirib kirishi u yerdagi shusiz ham og‘ir ahvolda bo‘lgan gumanitar vaziyatni yanada qiyinlashtirdi: bir milliondan ortiq aholi o‘z uylarini vaqtincha tark etishga majbur bo‘lgan, minglab kishilar halok bo‘lgan. Qochqinlar lagerlari to‘lib-toshgan (bunday joylar ham HAMAS yetakchilari ham yashiringani haqidagi ma’lumotlar tufayli aviazarbaga uchramoqda), ichimlik suvi va birinchi galda zarur mahsulotlar taqchilligi yuzaga kelgan. Urushning barcha jihatlari Isroil armiyasi va mustaqil xalqaro agentliklarning fotosuratchilari tomonidan qayd etilmoqda.